අපි මොණරාගලට උදවු කරන්න ගියේ රූපවාහිනියේ ගිය ප්‍රවෘත්තියක් දැකලා. එහි පවුල් 160 ගාණකට රුපියල් 10,000ක් විතර වටිනා වියළි ආහාර සලාකය බැගින් දුන්නා. ඒ වෙලාවේ අපිට දෙන්න තිබුණෙ කටුවාපිටියට ආව ආධාරවලින් ඉතුරු වුණ ඒවා විතරයි. ඒ ආධාර කළ අයට ඒවා ලබාදුන් අයගේ නම් ලැයිස්තුවක් සහ විස්තරත්, ඒ අයට ස්තූති කරලා පණිවිඩයකුත් යැවුවා. ආධාර තියෙන තැනකට තවත් ගොඩ ගැසීමේ ප්‍රයෝජනයක් නැති නිසයි කටුවාපිටියට ලැබුණු ආධාර අපි ළඟ රඳවගෙන ඉඳලා පසුව අවශ්‍ය තැනකට බෙදලා දුන්නෙ, ඔහු සිහිපත් කළේය. ආපදා සිදුවූ ස්ථානවලට ඔවුන් යන්නේ ත්‍රිවිධ හමුදා සහයෝගය හෝ ලැබෙන්නට පෙරය. ප්‍රමාණයෙන් කුඩා කණ්ඩායමක් බැවින් සංවිධානය වීමේ පහසුව නිසා ආපදාවක් වූ විගස එතැනට යාමට ඔවුනට හැකියාව තිබේ. එසේ ආපදාව වූ මුල් අවස්ථාවේ එතැනට යන අයි සර්ට් කණ්ඩායම, වෙනත් සහන කණ්ඩායම් පැමිණෙන තුරු අවශ්‍ය සහන සේවා ක්‍රියාත්මක කරති. ත්‍රිවිධ හමුදා එම ස්ථානයට පැමිණි පසු, ඔවුන්ට බාධා නොවීම පිණිස පිරිස එතැනින් ඉවත්ව යති. ඔවුන් යම් අවස්ථාවලදී හමුදා අතර මෙන්ම හමුදාව සහ සිවිල් ජනයා යා කරන පාලමක් වශයෙන්ද ක්‍රියා කරති. රත්නපුරයට බලපෑ මහා ගංවතුර අවස්ථාවේ සීවලී ක්‍රීඩාංගණයේ සිට සතර අතින්ම ගංවතුරෙන් යට වී තිබුණු කැටේපොළ ගම්මානයට ආහාර පාර්සල් 3000ක් පමණ ගෙන ගියේ ඔවුන්ය. ගම්මානයට ළඟාවීමේ හැකියාව තිබුණේ නාවික හමුදාවට පමණි. සීවලී ක්‍රීඩාංගණයේ සිට නාවික හමුදාව දක්වා ආහාර පාර්සල් ගෙනයාමේ වගකීම භාරගත් ඔවුනට මුහුණ දෙන්නට වූයේ අභියෝග එකකට දෙකකට නොවේ. නාය යාම් නිසා ප්‍රධාන මාර්ගවලින් යා නොහැකි බැවින් අතුරු මාර්ග ශුද්ධ කරමින්, කඩා වැටුණු ගස් ඉවත් කරමිනි ඔවුනට ගමනාන්තය වෙත යන්නට සිදුවූයේ. පැය එක හමාරකින් පමණ යාමට හැකි එම ගමන සඳහා ඔවුනට පැය 15ක් ගත විය. ඒ අතරතුර කෑම පාර්සල් හැකි ඉක්මනින් ගෙනයාමේ අභියෝගයටද මුහුණ දෙන්නට සිදු වූයේ රස්නය නොමැති ආහාර පාර්සල් නාවික හමුදාව භාර නොගන්නා බැවිනි.
වෙනත් සහන කණ්ඩායම් පැමිණෙන තුරු අවශ්‍ය සහන සේවා ක්‍රියාත්මක කරන කණ්ඩායම කුමක්ද?
අයි සර්ට් කණ්ඩායම